Rugby-wêreldbeker uitslae: 14 September 2011Namibië het sy tweede nederlaag gelei tydens die Wêreldbeker nadat hy Woensdagoggend teen Samoa vasgeval het. Die vleuel, Alesai Tuilagi, het ŉ driekuns vir Samoa behaal om hulle veldtog oortuigend af te skop. Samoa het sesse drieë gedruk teen Namibië se twee om die wedstryd met 49-12 te beklink. Samoa het teen rustyd met 25-0 voorgeloop. Namibië het tydens sy eerste Wêreldbeker-kragmeting met 49-25 teen Fidji vasgeval. Samoa speel op 18 September teen Wallis. Namibië kom op 22 September teen die Springbokke te staan. Kanada het op sy beurt Woensdagoggend met 25-20 geseëvier oor Tonga. Kanada was 13 minute voor die eindfluitjie met 13-20 agter. Dit is ook Tonga se tweede nederlaag nadat hy in die Wêreldbeker-openingswedstryd met 41-10 teen Nieu-Seeland vasgeval het. Skotland het sy tweede oorwinning behaal nadat hy Georgië met 9-3 geklop het. Skotland het in sy erste wedstryd met 34-24 oor Roemenië geseëvier.